《水龙吟 其二》
宋代·张矩

昼长帘幕低垂，时时风度杨花过。梁间燕子，芹随香觜，频沾泥污。

苦被流莺，蹴翻花影，一阑红露。看残梅飞尽，枝头微认，青青子、些儿大。

谁道洞门无锁。翠苔藓、何曾踏破。好天良夜，清风明月，正须著我。

闲展蛮笺，寄情词调，唱成谁和。问晓山亭下，山茶经雨，早来开么。

作者简介：润州人，字方叔，号芸窗。理宗淳祐中为句容令。宝祐中历江东制置司参议、机宜文字，转参议官。有《芸窗词》。